## Hovedutskrift fra styremøte i Fjellstyrene i Lierne SA, Nordli fjellstyre og Sørli fjellstyre den 10.12.2019.

***Møtested: Kommunstyresalen.***

***Tid:***  1930 - 2130

*Disse møtte fra styret:*

**Sørli fjellstyre**: Grete Bruce, Lillian Bergli, Bjarne Arvasli og Dag Arvid Totland

Forfall: Jon Andreas Stenfjell. Vara ikke innkalt pga kort frist.

**Nordli fjellstyre:** Arnodd Lillemark, Frode Holand, Elin Gjertsås Emanuelsen, Kristine Moe Skille og Bernt Ivar Elvseth.

*Andre:*

Nils Vidar Bratlandsmo, daglig leder/fjelloppsyn.

Tord Åberg, fjelloppsyn

Leo Lyngstad, fjelloppsyn

Mogens Totsås, fjelloppsyn

Grete Bruce ledet møtet. Innkalling og sakliste ble enstemmig godkjent.

Møteprotokoll fra styremøte den 24.10.2019 ble enstemmig godkjent.

|  |  |
| --- | --- |
| **Sak nr.**  **L 19/2019** | REFERATER |
|  | Vedtak: Referater tas til etterretning. |
| **Sak nr.**  **L 20/2019** | Årsplan for 2020 |
|  | Styrets vurdering: Arnodd Lillemark fremmet forslag om å ta inn et punkt om at fjellstyrene i Lierne skal markere at Fjelloven er 100 år i mars 2020:  *Pkt 5.2.4: Å foreta en markering av at Fjelloven er 100 år i mars 2020.*  Utkast til årsplan, med tilleggsforslaget fra Arnodd Lillemark, ble enstemmig godkjent. Vedtak: Utkast til årsplan for 2020 godkjennes, med følgende tilleggspunkt:  *Pkt 5.2.4: Å foreta en markering av at Fjelloven er 100 år i mars 2020.* |
| **Sak nr.**  **L 21/2019** | BUDSJETT FOR 2020 |
|  | Styrets vurdering: Forslag til vedtak godkjennes som styrets vedtak. Vedtak: Fjellstyrene i Lierne godkjenner forslag til driftsbudsjettet for 2020.  *Begrunnelse:*  Det er lagt opp til et budsjett som ivaretar og sikrer:   * en forsvarlig og hensiktsmessig organisering av fellesordningen. * en tilpasset og forsvarlig bemanning mht kompetanse og kapasitet. * nødvendige rammer for å produsere resultater i henhold til mål, planer og vedtak. |
| **Sak nr. L22/2019** | Ny hytte ved Lakavatnet – spillemiddelsøknad og avsetting av egenkapital. |
|  | Styrets behandling: Forslag til vedtak ble enstemmig godkjent. Vedtak: Sørli fjellstyre vedtar å avsette 1 300 000 kroner som egenkapital i prosjekt «ny hytte ved Lakavatnet» i Vestre Finnli statsallmenning. Når byggetillatelse og svar på spillemiddelsøknad foreligger, vil daglig leder fremme sak for styret om igangsetting.  ***Begrunnelse:***  Jfr. retningslinjer for tilskudd til løypetiltak i fjellet og overnattingshytter – 2018, skal fjellstyret gjøre vedtak om å avsette egenkapital til spillemiddelprosjekter. Avsatte midler vil dekke fjellstyret pengeutlegg i prosjektet. |
| **Sak nr. L23/2019** | Klopplegging av Guslistien - igangsettingsvedtak. |
|  | Styrets behandling: Forslag til vedtak ble enstemmig godkjent. Vedtak: Fjellstyrene i Lierne vedtar å igangsette klopplegging av stien mellom Gusliseteren og Sørli fjellstyre sitt båthus ved Gusvatnet, med en kostnadsramme på 259 350,- inklusive moms og arbeid.  ***Begrunnelse:***  Stien går over et større myrområde som er utsatt for slitasje. Klopplegging vil forebygge for slitasje og vil lette adkomsten til Gusvatnet og områdene innenfor. |

Styremedlemmer som gikk ut fra forrige periode var invitert til julemiddag kl. 1930, og fikk takksigelser for jobben de har lagt ned for sitt fjellstyre og Fjellstyrene i Lierne over mange år: Odd Herman Totland, Kåre Totland og Ken Thomas Walinder.

**Dato for neste styremøte: torsdag 14.01.2020 i Sørli.**

**Lierne den 11.12.2019.**

Nils Vidar Bratlandsmo

Daglig leder/fjelloppsyn.

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

Grete Bruce, styreleder Sørli fjellstyre Arnodd Lillemark, styreleder i Nordli fjellstyre og fjellstyrene i Lierne SA.